Енергийната политика е основен фактор за разработването и внедряването на система за управление на енергията (СУЕ). Чрез енергийната политика ръководството декларира, че се ангажира да предприеме действия за ограничаване на промените в климата и вннедряване на интегриран подход към енергийната ефективност, като осигурява необходимите ресурси за постигане на поставените цели, критерии и стандарти.

В „Нова Трейд" ЕООД производствена база гр. Пазарджик е разработена, внедрена и поддържана СУЕ в съответствие с изискванията на БДС EN ISO 50001:2018, с обхват: **Разработване и производство на газирани и негазирани безалкохолни напитки, студен чай и енергийни напитки**. В изпълнение на поетите ангажименти за непрекъснато подобряване на СУЕ, респективно ПЕХ, ръководството на „Нова Трейд" ЕООД се ангажира да следва следната енергийна политика:

* Осигуряване на достъп до информацията и ресурсите, необходими за изпълнението на общите и конкретните цели на предприятието;
* Съответствие с нормативните и други приложими изисквания, свързани с използването на енергия, енергийните разход и енергийната ефективност;
* Поддържане на актуалността и адекватността на настоящата политика, съобразно характера и обема на енергийното потребление, чрез нейното редовно преглеждане и обновяване, когато е необходимо;
* Разпространение и прилагане на настоящата политика на всички равнища в „Нова Трейд" ЕООД – производствена база гр. Пазарджик.

В изпълнение на поетите по-горе ангажименти, ръководството определя следните стратегически цели при управление на енергията:

* Ефективно планиране и използване на наличните материални, човешки, енергийни и финансови ресурси;
* Подобряване на енергийните характеристики чрез оптимизиране на основните процеси и намаляване на енергийното потребление;
* Провеждане на системни обучения, с цел повишаване квалификацията на персонала и неговата мотивация за подобряване на енергийната ефективност;
* Приоритетно закупуване на енергийно ефективни продукти и услуги;
* Осигуряване подобряване на енергийните характеристики при проектиране;
* Планиране и реализиране на подобрения на енергийната резултатност;
* Намаляване на емисиите на парниковите газове в резултат на намалената консумация на електрическа енергия;
* Увеличаване на използването на енергия от възобновяеми източници с цел борба с [изменението на климата](http://eur-lex.europa.eu/BG/legal-content/glossary/climate-action.html), и защита на околната среда.

Като Управител на „Нова Трейд" ЕООД декларирам личното си участие и отговорност **за изпълнение на настоящата политика.**

Дата: 15.03.2021 г.Управител:.................................

Стоян Узунов